Diari Oficial de la Generalitat Valenciana


Sumari del DOGV 4947, del 16-02-2005 (2005/1057)

Informació pública de les bases especifiques per a cobrir una plaça de capatàs per a prestar els seus servicis en la brigada d'obres.
-------------------------------------------------------------------------------------------------------------------------------------

### Dades del document

Número de DOGV
:   4947

Data del DOGV
:   16-02-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/1057


Data del document
:   28-12-2004

Organisme emissor
:   Ajuntament de Dénia

Tipus de document
:   Convocatòria

Descriptors 

:   * Dénia
    * supervisor
    * administració local
    * concurs administratiu

Informació pública de les bases especifiques per a cobrir una plaça de capatàs per a prestar els seus servicis en la brigada d'obres. [2005/M1057]
  
L'Ajuntament de Dénia convoca proves selectives per a cobrir la següent plaça vacant en la plantilla de funcionaris d'esta corporació i inclosa en l'oferta d'ocupació pública de l'any 2003. Esta convocatòria es regirà per les bases aprovades per la Junta de Govern Local, en sessió celebrada el 28 d'octubre de 2004, i que a continuació es transcriuen.
  
Relació de places convocades
  
Nombre de places: 1.
  
Torn: promoció interna.
  
Denominació: capatàs brigada d'obres.
  
Bases especifiques per a cobrir una plaça de capatàs per a prestar els seus servicis en la brigada d'obres
  
Primera. Objecte de la convocatòria i sistema de selecció
  
És objecte de la present convocatòria la contractació laboral d'entre el personal fix de l'Ajuntament de Dénia d'un lloc de treball de capatàs per a prestar els seus servicis en la brigada d'obres, conforme als criteris i normes de funcionament que a continuació s'exposen.
  
El sistema de selecció serà el de concurs oposició.
  
Segona. Requisits dels candidats
  
Per a ser admés a esta selecció, els aspirants hauran de reunir els requisits següents:
  
- Trobar-se en possessió d'algun dels següents títols acadèmics: Graduat Escolar, Formació Professional de primer grau o equivalent.
  
- Ser empleat municipal de l'Ajuntament de Dénia i titular d'una plaça de plantilla amb categoria d'oficial de primera.
  
- Tindre el permís de conduir classe B-1 o equivalent.
  
- Haver romàs, almenys dos anys, com a personal fix en el lloc de treball des del qual concursa, en qualsevol dels seus règims (laboral o funcionari).
  
Els aspirants a esta plaça hauran de presentar una instància dirigida a l'alcaldessa presidenta en el Registre General d'este Ajuntament, junt amb un currículum en què s'especifiquen les dades personals, acadèmiques i professionals que es pretenguen fer valdre en el concurs, acompanyats de les certificacions o documents justificatius acarats dels mèrits al·legats; en cas contrari no es tindran en compte, i a més hauran d'especificar a quin lloc desitgen presentar-se.
  
El termini de presentació de sol·licituds serà de 20 dies naturals a partir del següent al de l'anunci de la convocatòria.
  
Únicament es valoraran els mèrits adquirits fins a la data de presentació de les sol·licituds i no s'admetrà documentació a efectes de barem que no haja sigut aportada en l'esmentat termini.
  
Només s'admetrà documentació fora de termini a efectes de baremació aquella que abans de la finalització del termini de sol·licituds, haja sigut sol·licitada a l'organisme corresponent, i esta es presente abans que el tribunal valore el concurs. Per a això, s'adjuntarà una còpia de la sol·licitud a la instància.
  
Tercera. Característiques generals
  
3.1. Incompatibilitats: durant l'exercici de la plaça no podrà compatibilitzar-se l'exercici d'esta amb un segon lloc de treball, càrrec o activitat en el sector públic ni privat, excepte en els supòsits excepcionals que establixen les disposicions vigents en matèria d'incompatibilitats.
  
3.2. Retribucions: al personal que exercisca el lloc de treball oferit li correspondran les retribucions íntegres del lloc de treball per al qual hagen sigut contractats/des.
  
3.3. Règim jurídic: el personal que siga contractat estarà sotmés al règim jurídic laboral del lloc de treball per al qual haja sigut contractat.
  
Quarta. Valoració de mèrits
  
Per a fixar l'orde de preferència per a l'adjudicació de la plaça convocada es valoraran els mèrits següents:
  
4.1. Els anys de servici prestats en les distintes administracions públiques, computant-se a estos efectes els servicis reconeguts a l'empara del que disposa la Llei 70/1978, de 28 de desembre, i el grau personal o, si és el cas, la puntuació obtinguda en les proves d'accés quan es tracte de primer destí.
  
El total de puntuació que es podrà obtindre en este apartat serà de 15 punts.
  
4.1.1. Antiguitat.
  
Per cada any complet d'antiguitat prestat en qualsevol administració pública: 1 punt.
  
4.1.2. Experiència en empreses privades.
  
Per servicis prestats en empreses privades en plaça igual o superior a la categoria convocada: 0,50 punts per any o fracció de servici fins a un màxim de 5 punts.
  
4.1.3. Grau personal.
  
S'adjudicarà un màxim de 5 punts per la possessió d'un determinat grau personal consolidat dins de la carrera administrativa de la forma següent:
  
Per posseir un grau personal superior al nivell del lloc sol·licitat: 3 punts.
  
Per posseir un grau personal igual al nivell del lloc sol·licitat: 2 punts.
  
Per posseir un grau personal inferior al nivell del lloc sol·licitat: 1 punt.
  
4.2. La possessió de les titulacions acadèmiques i l'acreditació dels cursos de formació i perfeccionament així com el coneixement del valencià.
  
El total de puntuació que es podrà obtindre en este apartat serà de 15 punts.
  
4.2.1. Mèrits acadèmics:
  
Es valorarà fins a un màxim de 2 punts, la possessió d'alguna titulació acadèmica superior a l'exigida per a optar a la plaça convocada, conforme a l'escala següent:
  
Per cada diplomatura o llicenciatura universitària: 2,00 punts.
  
Per tindre el Batxiller Superior o equivalent: 1,00 punt.
  
4.2.2. Cursos de formació i perfeccionament:
  
L'assistència a cursos de formació i perfeccionament organitzats per l'Institut Valencià d'Administració Pública, escoles de formació de funcionaris, universitats o homologats per l'IVAP, cursos de formació integrats en el Pla de Formació Contínua de l'Ajuntament de Dénia i impartits per organitzacions sindicals o per la Diputació Provincial d'Alacant, que tinguen relació amb les comeses inherents a la plaça convocada, es valoraran d'acord amb el criteri següent:
  
Per cada curs de 100 o més hores de duració: 1,50 punts.
  
Per cada curs de 75 fins a 99 hores de duració: 1,25 punts
  
Per cada curs de 50 fins a 74 hores de duració: 1,00 punts
  
Per cada curs de 25 fins a 49 hores de duració: 0,50 punts
  
Per cada curs de 15 fins a 24 hores de duració: 0,25 punts
  
El total de puntuació que es podrà obtindre en este apartat serà de 10 punts.
  
4.2.3 Valencià. El coneixement de valencià haurà d'acreditar-se amb la possessió del corresponent certificat expedit o homologat per la Junta Qualificadora de Coneixements de Valencià, tenint en compte que en cas de posseir més d'un certificat únicament es valorarà el de major puntuació:
  
Certificat de coneixements orals: 0,75 punts
  
Certificat de grau elemental: 1 punt
  
Certificat de grau mitjà: 2 punts
  
Certificat de grau superior: 3 punts
  
El total de puntuació que es podrà obtindre en este apartat serà de 3 punts.
  
Cinquena. Oposició
  
Prova pràctica. Consistirà en la realització de dos supòsits pràctics en el temps que el tribunal estipule necessari, dirigits a apreciar la capacitat dels aspirants i relacionats amb el lloc de treball (organització i comandament d'equips de treball i organització i funcionament municipal, especialment dels servicis municipals).
  
Estos dos supòsits es valoraran de 0 a 10 punts cada un d'ells, i seran eliminats els aspirants que no aconsegusquen un mínim de 5 punts en cada una de les proves indicades.
  
Entrevista. Els aspirants que hagen superat els dos exercicis anteriors mantindran una entrevista personal amb els membres del tribunal encarregat de realitzar esta selecció de personal que es valorarà amb un màxim de 4 punts.
  
Sisena. Tribunal qualificador
  
El tribunal qualificador estarà compost pels següents membres, junt amb els respectius suplents
  
Presidenta: l'alcaldessa presidenta de l'Ajuntament o regidor en qui delegue.
  
Secretari: el de la corporació.
  
Vocals:
  
- Caps de servici.
  
- Un representant de cada sindicat més representatiu.
  
- Representants de la comunitat autònoma i IVAP.
  
Els vocals del tribunal posseiran igual o superior titulació acadèmica que l'exigida per al lloc de treball oferit.
  
El tribunal no podrà constituir-se ni actuar sense l'assistència, com a mínim, de la meitat més un dels seus membres, titulars o suplents.
  
Els membres del tribunal podran ser recusats pels aspirants de conformitat amb el que disposen els articles 28 i 29 de la vigent llei de procediment administratiu (Llei 30/1992).
  
Cosa que es fa pública perquè en prengueu coneixement.
  
Contra el present acord, que posa fi a la via administrativa, pot interposar recurs contenciós administratiu, davant de l'òrgan jurisdiccional competent, en el termini de dos mesos, comptats a partir de la data de notificació de la present convocatòria; sense perjuí que puga exercir, si és el cas, qualsevol altre que estime convenient.
  
De conformitat amb el que disposen els articles 8 i 10 de la Llei 29/1998, de 13 de juliol, Reguladora de la Jurisdicció Contenciosa Administrativa (i sense perjuí del que disposa la disposició transitòria primera, punt dos), l'òrgan jurisdiccional competent davant del qual s'ha d'interposar recurs contenciós administratiu serà:
  
- El Jutjat Contenciós Administratiu d'Alacant, quan es tracte d'estes matèries:
  
- Qüestions de personal, llevat que es referisquen al naixement o extinció de la relació de servici dels funcionaris públics de carrera;
  
- Gestió, inspecció i recaptació dels tributs i la resta d'ingressos de dret públic regulats en la legislació de les hisendes locals;
  
- Llicències d'edificació i ús del sòl i del subsòl, sempre que el pressupost no excedisca d'1.502.530,25 euros, així com les d'obertura.
  
- Declaració de ruïna i ordres d'execució d'obres de conservació; reforma i rehabilitació d'immobles, i
  
- Sancions administratives, qualssevol quina siga la seua naturalesa, quantia i matèria.
  
- La Sala Contenciosa Administrativa del Tribunal Superior de Justícia de la Comunitat Valenciana, en tots els altres casos.
  
Dénia, 29 de desembre de 2004.- El regidor delegat d'Administracions Públiques: Antonio Cuartero Martínez. El secretari: Fulgencio Gimeno Arroniz.
  
Diligència: per a fer constar que estes bases han sigut aprovades per la Junta de Govern Local en sessió celebrada el dia 28 d'octubre de 2004.